Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 369/13/1102	Bratislava II, 11.3.2015
EEČ : 2-9-64-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: sadový a nosič
sa v skúšobnej dobe, určenej uznesením prokurátora Okresnej prokuratúry XXXXX II zo dňa 20.11.2013, spisová značka 2 Pv 369/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 01.05.2013 v čase okolo 13,15 h. v Bratislave na Popradskej ulici v areály Ružinovského cintorína fyzicky napadol maloletého XXXXX za prítomnosti jeho matky a to tak, že ho chytil za nosný popruh príručnej tašky zo slovami „daj sem tie mobily“ a snažil sa mu tašku, ktorú mal prevesenú cez hrudník vytrhnúť, ťahal ho preč, v čom mu zabránila matka poškodeného, avšak obvinený od svojho zámeru neupustil a poškodeného maloletého držal až dovtedy, kým nezistil, že maloletý jeho mobilné telefóny neodcudzil, čím spôsobil maloletému XXXXX zranenie a to zlomeninu malíčka pravej ruky a škrabance na hrudi a škodu na poškodení príručnej tašky vo výške 10,-EUR

Uznesením prokurátora Okresnej prokuratúry XXXXX II zo dňa 20.11.2013, spisová značka 2 Pv 369/13/1102, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka XXXXX bolo dňa 01.05.2013 pod ČVS: XXXXX podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 vznesené obvinenie XXXXX pre úmyselný prečin výtržníctva  podľa § 364 ods. 1 písm.a) Trestného zákona na tom skutkovom základe, ako je uvedený v predmetnom uznesení. 
	Uznesením prokurátora Okresnej prokuratúry zo dňa 20.11.2013 sp. zn. 2 Pv 369/13/1102-12, právoplatným dňa 06.12.2013 bolo trestné stíhanie obvineného XXXXX podľa § 216 ods.1 Tr. poriadku podmienečne zastavené a podľa § 216 ods.2 Tr. poriadku bola obvinenému určená skúšobná doba v trvaní jedného roka.
	Skúšobná doba podmienečného zastavenia trestného stíhania uplynula dňa 06.12.2014.
	Z aktuálneho odpisu z registra trestov vyplýva, že obvinený nespáchal žiaden trestný čin v priebehu plynutia skúšobnej doby. Z priestupkového registra rovnako vyplýva, že obvinený nebol postihnutý za spáchanie priestupku.
 Z uvedených skutočností je teda dôvodný záver, že obvinený viedol v priebehu plynutia skúšobnej doby podmienečného zastavenia trestného stíhania riadny život a splnil tým podmienku na jeho osvedčenie sa.
S poukazom na vyššie uvedené skutočnosti, považujem toto uznesenie za dôvodné.
	Podľa § 217 ods.4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods.1 písm.e) Tr. poriadku.
	Podľa § 9 ods.1 písm.e) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mičková
prokurátorka